### 8.      Beslutning om sammenlægning af huslejenævn i [adresse] og Kalundborg Kommune

**Åbent**

Sagsnr.: 326-2016-4302        J.nr.: 00.01.00           Dokumentnr.:
326-2017-280609

**Sagstype**

Beslutning

**Resume og sagens baggrund**

Huslejenævnet træffer
afgørelser i sager (tvister) om uenighed mellem udlejer og lejer vedreørende
nærmere angivne forhold, herunder huslejens størrelse i private lejeforhold.

På
Byrådets/Kommunalbestyrelsens møder i juni måned 2017 traf [adresse] og Kalundborg
kommuner (i Kalundborg d. 28. juni 2017) beslutning om at arbejde videre med en
egentlig sammenlægning af nævnene med sekretariatsbetjening placeret i
Kalundborg. Det blev samtidig besluttet, at de to kommuner fortsætter
samarbejdet om fælles sekretariat, hvis der *ikke* er politisk opbakning
til en egentlig sammenlægning.

Der foreligger nu et forslag til model for et fælles
huslejenævn. Sagen behandles parallelt i de to byråd/kommunalbestyrelser.

**Indstillinger**

Kommunaldirektøren indstiller, at:

1. Aftale om
sammenlægning af huslejenævn godkendes med navnet "Huslejenævn for
Kalundborg og [adresse]" med virkning fra 1. januar 2018.

2. Udpegning af
repræsentanter til huslejenævnet sker med en fælles anbefaling fra de to
kommuners administration (efter en fælles annoncering) og behandles parallelt i
de to kommunalbestyrelser, samt at udpegningen følger kommunalbestyrelsens
valgperiode.

3. Der udbetales
flg. honorarer:

a. Formand: Fast
honorar på 83.000 kr.

b. Medlemmer:
30.000 kr.

c. Suppleanter:
Diæt 415 kr. ved møder under 4 timer og 830 kr. ved møder af over 4 timers
varighed.

**Behandling**

Økonomiudvalg, Kommunalbestyrelse

**Sagsfremstilling**

Formålet med etablering af et fælles nævn for de to kommuner
er at skabe bedre betingelser for kvalitet og effektivitet i opgaveløsningen
indenfor en økonomisk ramme, der i det væsentlige svarer til kommunernes
nuværende samlede ramme.

Erfaringer fra det nuværende fælles sekretariat er gode, og
det er i det forgangne år lykkedes at nedbringe udgifterne til huslejenævn ift.
det forventede.

Ved sammenlægningen af de to kommuners nævn får nævnene en
størrelse og sagsvolumen, som giver mulighed for tilknytning af fagligt
kvalificeret kyndige til nævnsarbejdet. Samtidig ventes en samling af nævnene
at give øget ensrettethed og præcedens fra lignende sager, og som følge heraf
en forventet større effektivitet i opgaveløsningen.

jf. bilag.

En sammenlægning af nævnene vil betyde, at

· nævnssager bliver samlet på færre repræsentanter,

· at der samlet set vil blive afholdt færre møder (11-12 møder om
året, mod i dag 17-18 møder fordelt på ca. 7 møder i [adresse] og 10-11 møder i
Kalundborg)

· flere sager behandles på det enkelte møde (stordriftsfordele), og

· sager fra begge kommuner kan behandles på det enkelte møde med
kortere sagsbehandlingstid for borgerne til følge.

De to huslejenævn har på møder i henholdsvis september og
oktober drøftet intentionen om sammenlægning af de to nævn og har fremhævet:

1. at et større
antal sager bør medføre større honorarer.

2. at der forventes
et større tidsforbrug ved besigtigelser på grund af større afstande.

Administrationen i de to kommuner har drøftet en model for
sammenlægning af de to kommuners huslejenævn, jf. vedlagte udkast til aftale.
Aftale søger at tage højde for nævnenes bemærkninger, jf. dog at der er behov
for en harmonisering af aflønning af nævnenes repræsentanter.

Det fælles nævn vil senere kunne udvides til at omfatte
andre kommuner.

*Udpegning af medlemmer til det fælles nævn*

Udpegning af repræsentanter til huslejenævnet sker med en
fælles anbefaling fra de to kommuners administration (efter en fælles
annoncering) og behandles i de to kommunalbestyrelser/byråd samtidig.
Udpegningen følger kommunalbestyrelsens/byrådets valgperiode.

*Vederlæggelse af medlemmer af de fælles nævn*

Det følger af almenlejeloven og af boligreguleringsloven, at
Kommunalbestyrelsen kan tillægge formanden og øvrige nævnsmedlemmer, den socialt
sagkyndige og deres suppleanter vederlag for arbejdet i nævnet. I dag aflønner
både [adresse] og Kalundborg kommuner formanden for nævnet med et fast vederlag
og et honorar pr. sag (samme niveau), hvor medlemmerne af nævnet aflønnes med
et fast vederlag pr. år i Kalundborg og for [adresse] med en fast mødediæt.

De to kommuners aflønninger ligger i dag markant højere i
tildeling af honorarer. Fx ligger formandshonoraret i dag med ca. 1.800-1.900 kr.
pr sag i [adresse] og Kalundborg sammenlignet med gennemsnitlig 1.062 kr. pr.
sag i kommunerne Holbæk, Slagelse og Næstved, hvor der er større spredning fva.
aflønning af medlemmer (94 kr. i [adresse] og 732 kr. i Kalundborg pr. sag i
2016 mod gennemsnitlig 415 kr. i de øvrige kommuner).

Der er således brug for en harmonisering af honorarerne.

Ud fra et administrationsmæssigt spørgsmål er et fast
honorar at foretrække.

I gennemsnit honorerer øvrige kommuner med faste vederlag
svarende til 82.242 kr. for formand og 29.217 for medlemmer ved gennemsnitlig 83
sager. Det svarer til 1.062 kr. pr. sag (formand) og 416 kr. pr. sag
(medlemmer/suppleanter).

Som led i at harmonisere honorarerne - også ift.
sammenlignelige kommuner - og i lyset af at der opnås stordriftsfordele, også
for nævnsrepræsentanterne foreslår administrationen flg. aflønning (alle beløb
pristalsreguleres):

· Formand: Fast honorar på 83.000 kr.

· Medlemmer: 30.000 kr.

· Suppleanter: Diæt 415 kr. ved møder under 4 timer og 830 kr. ved
møder af over 4 timers varighed.

Socialsagkyndig forudsættes at være aflønnet af kommunen, og
aflønnes derfor ikke særskilt.

**Økonomiske konsekvenser**

Ved en sammenlægning af de to nævn og harmonisering af
vederlag med praksis i andre kommune forventes den samlede udgift inkl.
udgifter til administration, it, honorarer mv. at være henholdsvis 299.908 kr.
for Odsherred Kommune og 396.652 kr. for Kalundborg Kommune. Med det foreslåede
honorar ventes en mindre besparelse på honorarsiden givet antallet af sager er
72 eller højere.

**Økonomiudvalgets møde den 11.
oktober 2017:**

Anbefales.

**Bilag**

|  |  |
| --- | --- |
| udkast: Aftale\_om\_fælles\_huslejenævn\_ml.\_Odsherred\_og\_Kalundborg | 326-2017-283598 |